‘गर्मी से पहले दूर की जाएगी ट्रांसफार्मरों की समस्या’
बिजलीव्यवस्था को दुरुस्त करने के लिए शहरी क्षेत्र में निगम के एमडी के आदेशों पर ट्रांसफार्मर, बिजली के पोल, बिजली की तारों अन्य उपकरणों की नंबरिंग का काम शुरू कर दिया है। इसको लेकर जेई से लेकर लाइनमेन तक के कर्मचारियों की ड्यूटियां सौंपी गई है। काम करने के लिए करीब एक दर्जन कर्मचारी लगे हैं।
निगम के सूत्रों की मानें तो मार्च के आखिर तक रिपोर्ट तैयार कर एसडीओ को सौंपी जानी है। इसके बाद एमडी को भेजी जाएगी। वहीं से परमिशन मिलने के बाद ट्रांसफार्मर, फीडरों, बिजली की तारों आदि को दुरुस्त किया जाएगा। समस्याओं को लिखने के लिए रजिस्टर लगा रखा है। जिसमें समस्याओं को नोट किया जा रहा है। बिजली निगम के शहरी क्षेत्र में करीब 6 फीडर है, जहां से शहर के गली-मोहल्लों वार्डों में बिजली सप्लाई की जाती है। मेंटेनेंस होने के चलते कई ट्रांसफार्मरों, पोलों की हालात खराब होने के चलते बिजली की तारेंं जर्जर हो चुकी हैं। निगम के एसडीओ योगेश बजाज ने बताया कि कर्मचारियों को ड्यूटी सौंप पर शहरी क्षेत्र मेंं सभी फीडरों की जांच की जा रही है।
कर्मचारीरजिस्टर में लिखें समस्याएं
सबयूनिट प्रधान रविंद्र कुमार ने बताया कि निगम कर्मियों को रजिस्टर में ट्रांसफार्मर की हालात, जंपर, फ्यूज, हैंडल आदि दर्ज करना होगा। यदि कोई नट लूज हो तो वह भी लिखना जरूरी है।
hin_Deva hin_Deva hin_Deva hin_Deva hin_Deva